Ha péina amboapývo ko che rekovekue ñemombe’u ha’emíta mitã pyahukuérape. Ko ñane ñe’ẽko tuicha mba’e ha ñande ndajaikuái. Pévako ñanembokaria’yvaerã gueteri sapy’ánte. Aníkena peimo’ã hogue guyre mba’e. Hese ae, peteĩ ára, jarekovaerã tetã imbaretéva. Ñande paraguáiko ijapyterekuetehína ñaimembárõ, ha ñaimemba ñaime ramo ñane ñe’ẽ tee ha ñande reko tee reheve. Upete guive ndajarekovéima ñaguerotĩva’erã avavégui. Hi’ãnte chéve peteĩ ára jajevy ñandejehe, jajejuhu, ñaimemba ha jaipykúi tape porã.